जिले के 19 विकास खंडों में 20 कस्तूरबा गांधी स्कूल संचालित हो रहे हैं। गर्मी के मौसम में बीमारियों की आशंका को लेकर स्कूलों की ओर से विशेष ध्यान दिया जा रहा है। एक-एक स्कूल में 80 से लेकर 100-100 छात्राओं को देखते हुए बीएसए ने साफ सफाई और भोजन की स्वच्छता पर ध्यान देने का आदेश दिया है। वार्डेन को जारी किए आदेश में बीएसए ने साफ और स्वच्छ हरी सब्जी के साथ साथ छात्राओं को पौष्टिक आहार देने की बात कही है।